tartuNLP/wikipedia-smugri-20251201 huggingface dataset:
Peterburi Püha Maria kirik

Peterburi Püha Maria kirik on luterlik kirik Venemaal Peterburis, tuntud ka kui Peterburi soome kirik. 
Peterburi Püha Maria kirik on Ingeri Evangeelse Luterliku Kiriku toomkirik.
Korrapäraselt peetavad jumalateenistused toimuvad pühapäeviti 10.30 soome keeles ja 13.30 vene keeles.
Kiriku läheduses asuvad veel Peeter-Pauli kirik (kutsutakse ka saksa kirikuks) ja Püha Katariina kirik (kutsutakse ka rootsi kirikuks).
Ajalugu.
1745. aastal lõid soome ja rootsi kogudused lahku, soome kogudus jäi oma praegusesse asukohta, Peterburi Püha Maria kirikusse, rootsi kogudus püstitas Peterburi Sankta Katarina kiriku hoone.
1734. aastal püstitatud puitehitise asemele ehitati aastatel 1803–1805 Christian Gottlieb Paulseni projekti järgi kiviehitis. 
Venemaa keisririigis kuulusid Peterburi luteri kirikud Venemaa Evangeeliumi Luteriusu Kiriku Peakonsistooriumi VELK Peterburi konsistoriaalringkonda.
Aastatel 1938–1990 oli kiriku juures asuva Ingeri Kiriku koguduse tegevus peatatud.
1938. aastal anti hoone Ermitaaži valdusse, 1940. aastal ehitati hoone ümber ehitusvalitsuse ühiselamuks, 1970. aastast alates asus hoones Looduse maja. Kirik tagastati kogudusele 1990. aastal perestroika ajal.
Brescia Calcio

Brescia Calcio on Itaalia jalgpalliklubi, mis tegutseb Brescias ja mängib Serie B-s.
Brescia koduväljakuks on Stadio Mario Rigamonti.
Pure Fucking Armageddon

"Pure Fucking Armageddon" on norra "black metal"'i ansambli Mayhem demo. See salvestati 1986. aastal ja avaldati samal 
aastal. 
See oli bändi esimene stuudiosalvestis. Mõne allika põhjal oli Euronymous see, kes hoolitses häälte eest, teiste allikate põhjal oli selleks Necrobutcher. Spekuleeritud on ka, et mõlemad jagasid seda kohustust.
Posercorpse'i plaadifirma andis välja vaid 100 albumikassetti.
Kassett ja tagasiside.
Demo liigitatakse "black metal"'i alla.
Metalion võrdles seda saksa bändi Poisoni ja The Hellhammeri varajaste demodega. Helikvaliteet on väga halb ja laulmist on väga raske kuulda. Bändi hilisem laulja Per Yngve "Dead" Ohlin nimetas inglise bändi Venom selle demo põhiliseks inspireerijaks ning laulutekste Venomi kloonimiseks. "Black Metal" (Total Death Version) on kaver Venomi laulust "Black Metal". Ülejäänud laulusõnad räägivad tavalistest "death metal"'i teemadest. Metalion nimetas "Pure Fucking Armageddonit" nii: "The goriest demo ever."
Albumi kaanepildiks on skulptuur märter Jeesusest, mille autor on Guido Rocha.
Muu.
Norra bändi Immortal albumi pealkiri "Pure Holocaust" on inspireeritud "Pure Fucking Armageddoni" pealkirjast. Bänd tahtis sarnaselt ekstreemsena kõlavat pealkirja.
Vicenza Calcio

Vicenza Calcio on 1902. aastal asutatud Itaalia jalgpalliklubi, mis tegutseb Vicenzas. 
Klubi kodustaadion on Stadio Romeo Menti.
Hooajal 1996–1997 võitis Vicenza Calcio Coppa Italia, alistades finaalis Napoli.
Eesti NSV teeneline ajakirjanik

Eesti NSV teeneline ajakirjanik on Eesti NSVs välja antud aunimetus.
Aunimetust andis Eesti NSV Ülemnõukogu Presiidium "kõrge kvalifikatsiooniga ajakirjanikele, kes on ajakirjanduses, televisioonis, raadiolevis ja telegraafiagentuuris vähemalt 15 aastat edukalt töötanud, on üles näidanud silmapaistvaid võimeid loomingulises töös ning kellel on suuri teeneid eesti nõukogude ajakirjanduse arendamisel."
Eesti NSV teenelised ajakirjanikud.
Eesti NSV teenelisi ajakirjanikke:
Riigikogu valimised

Riigikogu valimised on Eestis rahvahääletusega valimised, millega selgitatakse Riigikogu koosseis. Valimised võivad olla korralised (iga nelja aasta tagant) või erakorralised.
Eestis on Riigikogu valimine korraldatud:
Järgmised korralised Riigikogu valimised peaks korraldatama:
2002. aasta kohaliku omavalitsuse volikogude valimised

2002. aasta kohaliku omavalitsuse volikogude valimised Eestis toimusid 20. oktoobril 2002.
Valimistulemus.
Kokku osales 2002. aasta valimistel 536 044 inimest ehk 52,5% hääleõiguslikust elanikkonnast.
1993. aasta kohaliku omavalitsuse volikogude valimised

1993. aasta kohaliku omavalitsuse volikogude valimised Eestis toimusid 17. oktoobril 1993.
Valimistulemus.
Kokku osales 1993. aasta valimistel 464 030 inimest ehk 52,6% hääleõiguslikust elanikkonnast.
Baltimaade Metsanduse, Veterinaaria ja Põllumajanduse Ülikoolide võrgustik

 
Baltimaade Metsanduse, Veterinaaria ja Põllumajanduse Ülikoolide võrgustik (BOVA UN) on liikmesülikoolide võrgustik, mille eesmärk on edendada Baltimaades ja Euroopa Liidus põllumajanduse, metsanduse ja veterinaaria õpetamist kõrghariduse tasemel. Võrgustiku algatamise idee pärineb Põhjamaade metsanduse, veterinaaria ja põllumajanduse ülikooli võrgustikust (NOVA UN). See toetab BOVA-t kõikides tema tegevustes ja projektides.
Ajalugu.
1996. aastal loodud BOVA eesmärgiks on arendada ja tugevdada selle liikmesülikoolide akadeemilist koostööd ning omavahelist kogemuste vahetamist. Leedus Kaunases 1995. aastal tekkis võrgustik osana NOVABA plaanist arendada koostööd Põhjamaade (NOVA) ja Baltimaade põllumajandusülikoolide (BOVA) vahel. NOVABA koostöö kava võeti vastu ja 1996. aastal sõlmiti Tartus eelleping edasiseks koostööks. NOVABA plaani peamiseks eesmärgiks oli lühiajaliste magistriõppe pakkumine BOVA ülikoolides aastatel 1996–2000. BOVA on soodustanud liikmesülikoolide õppejõudude omavahelist tööalaste kontaktide vahetust.
1999. aasta oktoobris kohtusid BOVA ja NOVA direktorid taas, et üle vaadata koostöö edenemist ning sõlmida järjekordne leping. Üliõpilased, lektorid ja väliseksperdid andsid NOVABA tegevusele positiivse hinnangu. Nad nimetasid isiklike ametialaste võrkude taastamist plaani kõige edukamaks osaks. NOVABA suurim puudus oli sõltuvus välisabist, eriti Põhjamaade Nõukogust. Teisi rahalisi allikaid otsiti vähe ja seetõttu, kui Põhjamaade Nõukogu otsustas 2001. aastal märgatavalt vähendada rahalist abi, tõmbus NOVABA oma tegevust koomale.
1996. aasta kohaliku omavalitsuse volikogude valimised

1996. aasta kohaliku omavalitsuse volikogude valimised Eestis toimusid 20. oktoobril 1996.
Valimistulemus.
Kokku osales 1996. aasta valimistel 462 016 inimest ehk 52,6% hääleõiguslikust elanikkonnast.
1999. aasta kohaliku omavalitsuse volikogude valimised

1999. aasta kohaliku omavalitsuse volikogude valimised Eestis toimusid 17. oktoobril 1999.
Valimistulemus.
Kokku osales 1999. aasta valimistel 524 453 inimest ehk 49,8% hääleõiguslikust elanikkonnast.
Riigikogu rahanduskomisjon

Riigikogu rahanduskomisjon on Riigikogu alatine komisjon, mis "tegeleb riigi rahanduspoliitikaga seotud õigusaktidega, nagu riigieelarvet ning maksundust ja pangandust reguleerivad eelnõud". Rahanduspoliitika küsimustes kontrollib komisjon ka Eesti valitsuse tegevust.
2002. aastal andis Eesti Maksumaksjate Liit rahanduskomisjonile nimetuse Maksumaksja vaenlane.
Eesti LGBT Ühing

Eesti LGBT Ühing on mittetulundusühing, mis esindab soo- ja seksuaalvähemuste hulka kuuluvate inimeste huve Eestis. 2008. aastal Tartus asutatud ühing kandis 2012. aastani nime Eesti Gei Noored. 
Eesti LGBT Ühingu peamised tegevused on teavitustöö, LGBT-inimeste huvikaitse ning nende toetamine. Ühing korraldab koolitust, mis on mõeldud eelkõige noorte ja lastega tegelevatele inimestele. Koolituste eesmärgiks on tõsta haridus- ja sotsiaalvaldkonnas töötavate inimeste teadlikkust LGBT inimestest, nende olukorrast Eestis ning nende võimalikest probleemidest. LGBT inimeste eestkostjana kommenteerib ühing oma valdkonnas kohaldatavaid seaduseelnõusid ning vajadusel abistab LGBT inimesi seoses võrdse kohtlemisega. LGBT inimeste toetajana jagab ühing infomaterjale ning osutab tugiteenuseid.
Ajalugu.
Eesti Gei Noored.
9. oktoobril 2008 asutati Tartus mittetulundusühing Eesti Gei Noored. Organisatsiooni loomise algseks eesmärgiks oli koondada noori LGBT inimesi, korraldada ka muid üritusi peale pidude ning kutsuda ühiskonnas muutusi esile. Organisatsiooni üheks eesmärgiks oli "näidata teistele noortele eeskuju, et pole midagi hirmutavat või skandaalset, kui nii-öelda kapist väljas olla." Organisatsioonil oli kaks allüksust, mis asusid Tallinnas ja Tartus.
Eesti Gei Noored korraldasid erinevaid LGBT inimestele suunatud üritusi nagu kirjandusõhtud, filmivaatamised, spordivõistlused, peod ja suvepäevad. 2010. aastal avaldas organisatsioon LGBT-teemalise artiklikogumiku "Kapiuksed valla: arutlusi homo-, bi- ja transseksuaalsusest". 2011. aasta suvel korraldasid Eesti Gei Noored Tallinnas Baltic Pride raames Oma Maailma Avardamise Festivali. Sama aasta sügisel avati organisatsiooni eestvedamisel LGBT info- ja tegevuskeskuse OMA Keskus. Oma Keskuses asuv raamatukogu koondab LGBT teemalisi eesti ja võõrkeelset ilu- ja teaduskirjandust, ajakirju ja uuringuid.
Eesti LGBT Ühing.
2012. aasta suvel võttis organisatsioon siiani kasutatava nime – Eesti LGBT Ühing.
Vikerkaarekangelased.
Alates 2020. aastast annab Eesti LGBT Ühing välja Vikerkaarekangelase aunimetust inimestele, kollektiividele või organisatsioonidele, kes on edendanud kohalike LGBT+ inimeste elu. Aunimetuse saajate hulgas on olnud Kersti Kaljulaid, Annika Laats, Eesti Inimõiguste Keskus, Marina Kaljurand, Keio Soomelt (Festheart) jt.
Unistaja (film)

"Unistaja" on 2004. aastal valminud eesti dokumentaalfilm, Eesti Televisiooni sarja "Eesti lood" 17. osa. Filmi stsenarist ja režissöör on Mart Taevere.
Film räägib doktor Viljar Anskost, kes ravis kõiki inimesi, kellel puudub ravikindlustus. Ta nimetas end ravikindlustamata isikute kliinilise vastuvõtu arstiks ehk lühidalt vaestearstiks. Kuigi nooruses unistas ta kunstiinstituuti õppima minekust, siis soovist inimesi aidata õppis ta hoopis arstiks. Saame teada, millised olid nüüd Viljar Ansko unistused.
Filmi idee autor on Tõnu Karro. Filmis on kasutatud lõike Lembit Kuhlbergi amatöörfilmidest ja fotosid Viljar Ansko erakogust ning Erkki-Sven Tüüri muusikateost "Antidolorosum" (esitaja In Spe, solist Erkki-Sven Tüür). Filmi originaalmuusika autor on Siim Randla. Operaator on Meelis Kadastik, helioperaator Henn Liiva, Final Cut Pro montaaži tegi Jaan Kolberg. Filmi tootmist toetas Eesti Filmi Sihtasutus. Filmi tootis Stuudio Tristan ETV tellimusel. © Stuudio Tristan 2004.
Eesti Akadeemiliste Naiste Ühing

Eesti Akadeemiliste Naiste Ühing oli 1926 asutatud ja 1991 taasasutatud Eesti naisorganisatsioon.
Enne Teist maailmasõda oli ühingu eesmärk ülikooli lõpetanud naiste teaduslikule tegevusele kaasaaitamine, samuti naiste õigusliku ja majandusliku seisundi parandamine. Ühing kuulus Rahvusvahelisse Akadeemiliste Naiste Ühingute Liitu.
Arula mõis

Arula mõis (saksa keeles "Arrol") oli mõis, mis asus Otepää kihelkonnas Tartumaal.
Mõis rajati arvatavasti vahemikus 1475–1486 ning kandis nime "Wats" või "Arrol". 1582 kasutati mõisa kohta nime "Rail", 1638 "Wats genand Wayst oder Arl". 1900. aastast pärineb nimekuju "Arola".
Sõna "aro" tähendab Lõuna-Eestis liivasegust maad. Arvatavasti sellest sõnast tulebki mõisa nimi, sest Arula tuumikus on just niisugune maapind.
1637. ja 1641. aastal kuulus Arula mõisa valduste hulka ka Kodijärve mõis.
16. ja 17. sajandil paiknes mõis kohas, mida tänapäeval tuntakse Vanamõisana. See on hilisem Vanamõisa karjamõis saksakeelse nimega "Althof". Sel ajal oli mõisa nimeks Vaiste (saksa keeles "Wats ~ Wayst ~ Waystemoyse"). See nimi saadi Vaiste külalt. Arvatavasti tuleb küla nimi kas sõnast "vaev" või sõnast "vaene". See küla ulatus minevikus Vanamõisast Pülme järveni.
Laiksaare mõis

Laiksaare mõis (saksa keeles "Laiksaar") oli riigimõis Saarde kihelkonnas Pärnumaal.
Lubja mõis

Lubja mõis (saksa keeles "Kalkofen") oli Viimsi mõisa karjamõis Jõelähtme kihelkonnas Harjumaal. Nüüdisajal jääb kunagise mõisasüdame asupaik Harju maakonda Viimsi valda.
Mõisa omanikud olid teiste seas Stenbockid ja Dolgorukovid.
Lootvina mõis

Lootvina mõis (saksa keeles "Lothwen, Alt-Lothwen") oli Vana-Kuuste mõisa kõrvalmõis Võnnu kihelkonnas Tartumaal. Nüüdisajal jääb mõis Tartu maakonda .
Dembava

Dembava on küla Leedus Panevėžysi rajoonis Velžiai vallas Nevėžysi jõe kaldal Panevėžysi linna naabruses. Dembava on rajooni rahvarikkaim asula. Külas on põhikool, kultuurimaja ja raamatukogu.
Dembava sai alguse XVIII sajandil karjamõisana. Esimese maailmasõja ajal tekkis selle juurde sõjaväekalmistu. Peale Teist maailmasõda tegutsesid Dembava ümbruses Leedu metsavennad. Nõukogude ajal oli see kohaliku sovhoosi keskasulaks.
L'Estonie littéraire

L'Estonie littéraire oli Eesti PEN-klubi poolt välja antud ajakiri.
Ajakiri ilmus prantsuse keeles. Ajakiri ilmus aastail 1930–1939.
Peterburi Peeter-Pauli kirik

Peterburi Peeter-Pauli kirik on saksa luterlik kirik Peterburis. Tuntud ka kui Peterburi saksa luteri kirik, lühidalt ka saksakeelse nimega "Petrikirche". Korrapäraselt peetavad jumalateenistused toimuvad pühapäeviti saksa ja vene keeles.
Kiriku juures tegutseb 1709. aastal asutatud St. Petri-Schule, mis on üks Venemaa vanemaid õppeasutusi ja Peterburi vanim kool.
Kiriku läheduses asuvad veel Püha Maria kirik (kutsutakse ka soome kirikuks) ja Sankta Katarina kirik (kutsutakse ka rootsi kirikuks).
Ajalugu.
Tänapäevane hoone valmis aastatel 1833–1838 arhitekt Alexander Brüllow' projekti järgi.
Aastatel 1937–1994 oli kiriku juures asuva koguduse tegevus peatatud.
1938. aastast alates kasutati hoonet teatridekoratsioonide laona, hiljem juurviljalaona. 1958. aastal algas ümberehitus siseujulaks, mis valmis 1962. aastal. Hoone tagastati kogudusele 1994. aastal
Mõntu mõis

Mõntu mõis (saksa keeles "Mento") oli mõis Jämaja kihelkonnas Saaremaal. Mõisa omanik oli teiste seas Oskar von Ekesparre.
Ajalugu.
Liivi lahe ääres Saaremaa rannaastangul seisis Mõntu (sks k "Mento") mõis. See majapidamine hakkas arenema ja laienema Rootsi ajal. Aastast 1673 kuulus see Kräftingite perekonnale, kes laiendasid oma valdusi 1753. aastal metsade vahel väikese järve rannas paiknenud Koltse kõrvalmõisaga.
Viimane läks 1835. aastal Leopold von Ekesparre (1799–1889) omandisse, kes kujundas Koltse järve lähedale "Waldesheim"i-nimelise puhkeotstarbelise koha. Tema ostetud maakoha suurus oli tänapäevaselt 11 hektarit. Veel väiksem, 4 hektari suurune oli Mõntu mõisa valitseja Friedrich Stahli majapidamine "Stahlberg", mis asutati "Waldesheim"iga samal ajal ja paiknes maalilise astangu serval.
1873. aastal ostis Oskar von Ekesparre (Leopoldi vennapoeg) Mõntu mõisa ja 1876. aastal Sääre mõisa. Vaevalt oli tal suuri lootusi saada seal silmnähtavat tulu põllumajandusest või algeliste vahenditega kalapüügist. Hiljem kavatses Ekesparre hakata müüma sealset korrastatud eripära ja looduslikku rahu tervise kosutamiseks ning puhkuse veetmiseks. Koos 1889. aastal omandatud Koltse mõisaga rajati 19. sajandi lõpus nende mõisate ühendatud aladest Olbrüki mõis. Sellele ei rajatud oma keskust, vaid keskus asus senise Mõntu mõisa südames.
Mõntu mõisa süda muudeti ligikaudu kümne aasta jooksul mõjuvaks vaatamisväärsuseks, kus oli esinduslik valge peahoone ja järsakulisel, ligi viie meetri kõrgusel pankrannikul asuv park.
Olbrüki mõis jagati mõisate riigistamise käigus aastail 1922–1924 taludeks.
Mõntu rannikupatarei.
Mõisa pargis on ka neli raudbetoonist kaheksanurkset kahuriõue läbimõõduga kuni 10 m ja sügavusega 2 m.
Mõisaküla mõis

Mõisaküla mõis (saksa keeles "Moisaküll") oli Massu mõisa kõrvalmõis Hanila kihelkonnas Läänemaal. Nüüdisajal jääb mõis Pärnu maakonda Lääneranna valda.
Määri mõis

Määri mõis (saksa keeles "Meyris") oli rüütlimõis Simuna kihelkonnas Virumaal, tänapäeva Määri küla lähedal Väike-Maarja vallas Lääne-Viru maakonnas.
Mõisa omanikud olid teiste seas Tollid ja Zoege von Manteuffelid.
Viimased Määri mõisnikud olid Zöge von Manteuffelid. Alates 1901. aastast kuulus mõis Günther Zoege von Manteuffelile, kellelt see võõrandati 1919. aasta maaseadusega. Väidetavasti omandas mõisa Felicia Zoege von Manteuffelilt Adam Tepp, kes omakorda kinkis mõisasüdame oma tütardele Hilda Riisperele ja Anita Kuntorile. Viimased mõisaomanikud olevat isegi kui 1945. aastani olnud Anita ja Eduard Kuntor, kellelt okupatsioonivõimud omandi alles siis lõplikult ära võtnud. 
Määrist on pärit ka jalaväekindral krahv Carl Gustaf Dücker (1671–1732), kellele Rootsi ajal kuulusid peale Määri ka Põltsamaa, Adavere, Varangu, Hellenurme ja Eistvere mõis Eestis ning hulk maavaldusi Rootsis. 
Määris sündis Karl von Below (1794–1867), kes oli aastail 1841–1852 Eestimaa asekuberner.
Endisele mõisa kaasomanikule, mõisas sündinud kirurgile Werner Zoege von Manteuffelile (1857–1926), kes oli Eesti Vabadussõjas vabatahtlik sõjaväearst, Eesti sanitaarkindralmajor ja Vabadusristi kavaler (VR I/2), on Määri mõisa parki püstitatud mälestuskivi.
Mustajõe mõis

Mustajõe mõis (saksa keeles "Mustajöggi") oli Laagna mõisa kõrvalmõis Vaivara kihelkonnas Virumaal.
Murikatsi mõis

Murikatsi mõis (saksa keeles "Murrikatz") oli Kärstna mõisa kõrvalmõis Helme kihelkonnas Viljandimaal. Nüüdisajal jääb mõis Valga maakonda Tõrva valda.
Maaritsa mõis

Maaritsa mõis, ka Vastse-Reola mõis (saksa keeles "Neu-Rewold") oli Vana-Prangli mõisa kõrvalmõis Kambja kihelkonnas Tartumaal.
Maalse mõis

Maalse mõis (saksa keeles "Maals") oli Ehmja mõisa kõrvalmõis Martna kihelkonnas Läänemaal. Nüüdisajal jääb mõis Lääne maakonda Lääne-Nigula valda.
Lümanda mõis

Lümanda mõis (saksa keeles "Lümmada") oli riigimõis Kihelkonna kihelkonnas Saaremaal. Nüüdisajal jääb mõis Saare maakonda Saaremaa valda.
Lõmala mõis

Lõmala mõis (ka Lömala mõis; saksa keeles "Lemmalsnäse") oli linnamõis Anseküla kihelkonnas Saaremaal.
Saksa idamark

Saksa idamark oli Saksamaa Ober Osti aladel 1918. aastal kasutusele võetud valuuta "Mark". Saksamaa pabermargaga võrdne valuuta võeti paberrahana käibele 1918. aasta 4. aprillil Kownos ,Darlehnskasses" (tänapäeva Kaunases). Ida-Saksa mark oli käibel samaaegselt Vene rubla ja idarublaga. Kaks idamarka võrdus ühe (ida)rublaga.
Vääringud.
Käibel olid järgmistes nimiväärtustes rahatähed:
Rahatähtede tagumisel küljel oli valerahategemise vastane hoiatus saksa, läti ja leedu keeles.
Kasutusest kõrvaldamine.
I maailmasõja lõppedes 1922. aasta 1. oktoobril vahetas Leedus idamarga ja idarubla välja litt. "Skatikas" ja "auksinas" nimetusi kasutati pfenningu ja marga asemel, näiteks postmarkidel. Väljavahetamise põhjuseks oli idamarga ja idarubla seos inflatsiooni tõttu väärtust kaotava Saksamaa pabermargaga, mis sattus 1923. aastal hüperinflatsiooni. Littide väärtust määrati fikseeritud vahetuskursiga vastavalt USA dollarile.
Luulupe mõis

Luulupe mõis (saksa keeles "Lulupae") oli rüütlimõis Karja kihelkonnas Saaremaal.
Mõisa omanikud olid Güldenstubbed.
Leediküla mõis

Leediküla mõis (saksa keeles "Lediküll") oli poolmõis Lääne-Nigula kihelkonnas Läänemaal. Nüüdisajal jääb kunagine mõis Lääne maakonda Lääne-Nigula valda.
Lautna mõis

Lautna mõis (saksa keeles "Lautel") oli rüütlimõis Kirbla kihelkonnas Läänemaal.
Mõisa omanikud olid teiste seas Derfeldenid.
Laulepa mõis

Laulepa mõis (saksa keeles "Laulep") oli Matsalu mõisa kõrvalmõis Karuse kihelkonnas Läänemaal.
Leevi mõis

Leevi mõis (saksa keeles "Löweküll") oli rüütlimõis Rõuge kihelkonnas Võrumaal.
Lauguta mõis

Lauguta mõis (ka Lõuguta mõis, saksa keeles "Laukota") oli rüütlimõis Ridala kihelkonnas Läänemaal. Nüüdisajal jääb mõis Lääne maakonda Haapsalu linna.
Mõis eraldati Asukülast aastal 1794.
Leevre mõis

Leevre mõis (saksa keeles "Lewer") oli Sooniste mõisa kõrvalmõis Kullamaa kihelkonnas Läänemaal. Nüüdisajal jääb mõis Rapla maakonda Märjamaa valda.
Lasputre mõis

Lasputre mõis (saksa keeles "Flaschenfutter") oli Mäo mõisa karjamõis Paide kihelkonnas Järvamaal. 
Pärast mõisa oli seal Lasputre küla.
Lasinurme mõis

Lasinurme mõis (saksa keeles "Lassinorm") oli rüütlimõis Simuna kihelkonnas Virumaal. Nüüdisajal jääb mõis Lasinurmele, Väike-Maarja vallas Lääne-Viru maakonnas.
Mõisa omanikud olid Wrangellid.
Mardileib

"Mardileib" on Jaan Krossi teos, kus jutustuse sündmustik toimub 1441. aastal Tallinnas, mis kirjeldab linnalegendi - martsipani avastamist. 
Raamatust.
Sapihaige raehärra pidi arsti kohustusi täitvalt meister Johannilt saama tõhusat ja kõrgehinnalist rohtu mitridaatsiumi – eeldusel, et seda rohtu sööb ka õpipoiss Mart. Õpipoiss Mart segas rohu kokku, kuid otsustas kõik kibedamaitselised komponendid asendada magusatega. Valminud magus leib maitses ka teistele linnaametnikele ning piiskop pani Mardi magusale leivale nimeks martsipan.
Jutustus ilmus esimest korda 1973. aastal pealkirja all "Mardileib" (kirjastus Eesti Raamat, illustratsioonid: Edgar Valter). Sellest ilmus kordustrükk 1985. aastal. Kolmas trükk ilmus 2004. aastal (kirjastas Eesti Keele Sihtasutus, illustratsioonid: Ülle Meister) ja selle kordustrükk 2008. aastal.
"Mardileib" on kuulunud kohustusliku koolikirjanduse hulka.
Multifilm.
Jutustuse alusel valmis Tallinnfilmi stuudios 1971. aastal nukufilm "Mardileib". Stsenarist Jaan Kross, režissöör-lavastaja Heino Pars.
Teater.
8. juunil 2001 esietendus Viljandi Lossimägedes asuval Kaevumäel Viljandi draamateatri Ugala vabaõhulavastus lastele – "Mardileib". 
2006. aastal valmis Raadioteatri kuuldemäng "Mardileib", mis helisalvestati Kullo Lastegaleriis.
Osades:
Kääbik (filmitriloogia)

"Kääbik" on filmitriloogia, mille lavastaja on Peter Jackson. Filmid põhinevad J. R. R. Tolkieni fantaasiaromaanil "Kääbik ehk Sinna ja tagasi".
Filmitriloogia koosneb kolmest filmist: 
Filmide tegevus toimub Keskmaal. Triloogia keskne tegelane on Bilbo Paunaste, keda kehastab briti näitleja Martin Freeman.
Filmivõtted toimusid Uus-Meremaal 2011. ja 2012. aastal.
Koplipera koobas

Koplipera koobas on koobas Põlvamaal Põlva vallas Taevaskoja külas, Ahja jõe paremkaldal Suure Taevaskoja ja Otteni vesiveski vahelisel lõigul, ligi 400 meetrit enne Otteni vesiveski silda. 
Koopa sügavus on kuni 6 meetrit. Koobas on vaadeldav jõe vastas- ehk vasakkaldalt.
Shinji Murai

Shinji Murai (jaapani keeles 村井 慎二 "Murai Shinji"; sündinud 1. detsembril 1979 Chibas) on Jaapani endine jalgpallur, poolkaitsja.
Koondisekarjäär.
Jaapani jalgpallikoondises mängis ta aastatel 2005–2006 viis mängu.
Kazuki Ganaha

Kazuki Ganaha (jaapani keeles 我那覇 和樹 "Ganaha Kazuki"; sündinud 26. septembril 1980 Nahas) on Jaapani jalgpallur, ründaja.
Koondisekarjäär.
Jaapani jalgpallikoondises mängis ta 2006. aastal kuus mängu ja lõi kolm väravat.
Hayuma Tanaka

Hayuma Tanaka (jaapani keeles 田中 隼磨 "Tanaka Hayuma"; sündinud 31. juulil 1982 Matsumotos) on Jaapani jalgpallur, kaitsja.
Koondisekarjäär.
Jaapani jalgpallikoondises mängis ta 2006. aastal ühe mängu.
Daigo Kobayashi

Daigo Kobayashi (jaapani keeles 小林 大悟 "Kobayashi Daigo"; sündinud 19. veebruaril 1983 Fujis) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta aastal 2006 1 mängu.
Naoshi Nakamura

Naoshi Nakamura (jaapani keeles 中村 直志 "Nakamura Naoshi"; sündinud 27. jaanuaril 1979 Funabashis) on Jaapani endine jalgpallur, poolkaitsja.
Koondisekarjäär.
Jaapani jalgpallikoondises mängis ta 2006. aastal ühe mängu.
Daisuke Sakata

Daisuke Sakata (jaapani keeles 坂田 大輔 "Sakata Daisuke"; sündinud 16. jaanuaril 1983 Yokohamas) on Jaapani jalgpallur, ründaja.
Koondisekarjäär.
Ta mängis Jaapani jalgpallikoondises 2006. aastal ühe mängu.
Yūto Satō

Yūto Satō (jaapani keeles 佐藤 勇人 "Satō Yūto"; sündinud 12. märtsil 1982 Kasukabes Saitama prefektuuris) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta aastal 2006 ühe mängu.
Tsukasa Umesaki

Tsukasa Umesaki (jaapani keeles 梅崎 司 "Umesaki Tsukasa"; sündinud 23. veebruaril 1987 Isahayas Nagasaki prefektuuris) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta 2006. aastal ühe mängu.
Takahiro Futagawa

Takahiro Futagawa (jaapani keeles 二川 孝広 "Futagawa Takahiro"; sündinud 27. juunil 1980 Kagoshimas) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta 2006. aastal ühe mängu.
Ryūji Bando

Ryūji Bando (jaapani keeles 播戸 竜二 "Bando Ryūji"; sündinud 2. augustil 1979 Himejis) on Jaapani endine jalgpallur, ründaja.
Koondisekarjäär.
Jaapani jalgpallikoondises mängis ta aastatel 2006–2008 seitse mängu ja lõi kaks väravat.
Yūzō Tashiro

Yūzō Tashiro (jaapani keeles 田代 有三 "Tashiro Yūzō"; sündinud 22. juulil 1982 Fukuokas) on Jaapani endine jalgpallur, ründaja.
Koondisekarjäär.
Ta mängis Jaapani jalgpallikoondises 2008. aastal kolm mängu.
Shūhei Terada

Shūhei Terada (jaapani keeles 寺田 周平 "Terada Shūhei"; sündinud 23. juunil 1975 Yokosukas) on Jaapani endine jalgpallur, kaitsja.
Koondisekarjäär.
Jaapani jalgpallikoondises mängis ta aastatel 2008–2009 6 mängu.
Kazumichi Takagi

Kazumichi Takagi (jaapani keeles 高木 和道 "Takagi Kazumichi"; sündinud 21. novembril 1980 Yasus Shiga prefektuuris) on Jaapani jalgpallur, kaitsja.
Koondisekarjäär.
Jaapani jalgpallikoondises mängis ta aastatel 2008–2009 viis mängu.
Takeshi Aoki

Takeshi Aoki (jaapani keeles 青木 剛 "Aoki Takeshi"; sündinud 28. septembril 1982 Takasakis Gumma prefektuuris) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta aastatel 2008–2009 kaks mängu.
Satoshi Yamaguchi (1978)

Satoshi Yamaguchi (jaapani keeles 山口 智 "Yamaguchi Satoshi"; sündinud 17. aprillil 1978 Sakawas Takaoka maakonnas Kōchi prefektuuris) on Jaapani endine jalgpallur, kaitsja.
Koondisekarjäär.
Jaapani jalgpallikoondises mängis ta 2009. aastal kaks mängu.
Üksikkandidaat

Üksikkandidaat on poliitilisele ametikohale kandideeriv isik (kandidaat), kes ei ole ühegi partei nimekirjas esindatud. Üksikkandidaat võib ise küll olla parteis, ent valimistel ta partei nimekirjas ei ole.
Üksikkandidaadid on tavaliselt edukamad väiksemamastaabilistel valimistel, Eestis näiteks kohaliku omavalitsuse volikogu valimistel.
Kōji Yamase

Kōji Yamase (jaapani keeles 山瀬 功治 "Yamase Kōji"; sündinud 22. septembril 1981 Sapporos) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta aastatel 2006–2010 13 mängu ja lõi viis väravat.
Naoki Yamada

Naoki Yamada (jaapani keeles 山田 直輝 "Yamada Naoki"; sündinud 4. juulil 1990 Saitamas) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta aastatel 2009–2010 kaks mängu.
Takuji Yonemoto

Takuji Yonemoto (jaapani keeles 米本 拓司 "Yonemoto Takuji"; sündinud 3. detsembril 1990 Itamis) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta 2010. aastal ühe mängu.
Kazuma Watanabe

Kazuma Watanabe (jaapani keeles 渡邉 千真 "Watanabe Kazuma"; sündinud 10. augustil 1986 Unzenis) on Jaapani jalgpallur, ründaja.
Ta sündis aastal 1986 Unzenis (asub Nagasaki prefektuuris).
Koondisekarjäär.
Jaapani jalgpallikoondises mängis ta 2010. aastal ühe mängu.
Akihiro Ienaga

Akihiro Ienaga (jaapani keeles 家長 昭博 "Ienaga Akihiro"; sündinud 13. juunil 1986 Nagaokakyos) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta aastatel 2007–2011 kolm mängu.
Kunimitsu Sekiguchi

Kunimitsu Sekiguchi (jaapani keeles 関口 訓充 "Sekiguchi Kunimitsu"; sündinud 16. detsembril 1985 Tamas Tōkyō prefektuuris) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta aastatel 2010–2011 kolm mängu.
Daigo Nishi

Daigo Nishi (jaapani keeles 西 大伍 "Nishi Daigo"; sündinud 28. augustil 1987 Sapporos) on Jaapani jalgpallur, kaitsja. Ta mängib Jaapani kõrgliiga klubis Vissel Kobe.
Ta on mänginud ainult Jaapani klubides. Aastatel 2011–2018 mängis ta Kashima Antlersis, kellega saavutas tähtsaid võite, sealhulgas tuli Jaapani meistriks 2016. aastal. 2017. ja 2018. aastali oli Nishi valitud Jaapani kõrgliiga hooaja sümboolsesse koosseisu.
Koondisekarjäär.
Jaapani jalgpallikoondises mängis ta 2011. aastal ühe mängu.
Chikashi Masuda

Chikashi Masuda (jaapani keeles 増田 誓志 "Masuda Chikashi"; sündinud 19. juunil 1985 Miyazakis Miyazaki prefektuuris) on Jaapani endine jalgpallur, poolkaitsja.
Koondisekarjäär.
Jaapani jalgpallikoondises mängis ta 2012. aastal ühe mängu.
Naoya Kondō

Naoya Kondō (jaapani keeles 近藤 直也 "Kondō Naoya"; sündinud 3. oktoobril 1983 Utsunomiyas) on Jaapani jalgpallur, kaitsja.
Koondisekarjäär.
Jaapani jalgpallikoondises mängis ta 2012. aastal ühe mängu.
Masato Kudō

Masato Kudō (jaapani keeles 工藤 壮人 "Kudō Masato"; 6. mail 1990 Suginami – 21. oktoober 2022 Miyazaki) oli Jaapani jalgpallur (ründaja).
Ta suri 2022. aasta oktoobris 31-aastaselt ajuoperatsioonist tekkinud tüsistustesse.
Koondisekarjäär.
Jaapani jalgpallikoondises mängis ta aastal 2013 neli mängu ja lõi kaks väravat.
2010. aastal võitis ta Jaapani võistkonnaga kuldmedali Aasia mängude jalgpalliturniiril.
Yōjirō Takahagi

Yōjirō Takahagi (jaapani keeles 髙萩 洋次郎 "Takahagi Yōjirō"; sündinud 12. augustil 1986 Iwakis) on Jaapani jalgpallur, poolkaitsja. Ta mängib Jaapani kõrgliiga klubis FC Tokyo.
Suurema osa oma klubikarjäärist on ta veetnud Sanfrecce Hiroshimas, mille ridades mängis ta aastatel 2003–2014. 2012. ja 2013. aastal tuli ta klubiga Jaapani meistriks. 2012. aastal valiti Takahagi Jaapani kõrgliiga hooaja sümboolsesse koosseisu.
Hiroki Yamada

Hiroki Yamada (jaapani keeles 山田 大記 "Yamada Hiroki"; sündinud 27. detsembril 1988 Hamamatsus) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta 2013. aastal kaks mängu.
Riigiametnik

Riigiametnik (ka ametnik, teenistuja) on ametnik, kes töötab riigiteenistuses. Eristatakse kõrgemaid (nt riigisekretär, riigiminister) ja madalamaid riigiametnikke. 
Riigiametnik peab olema vähemalt 21-aastane (kohaliku omavalitsuse ametnik vähemalt 18-aastane) ja keskharidusega ning valdama eesti keelt.
Kazuhiko Chiba

Kazuhiko Chiba (jaapani keeles 千葉 和彦 "Chiba Kazuhiko"; sündinud 21. juunil 1985 Kushiros) on Jaapani jalgpallur, kaitsja.
Ta sündis aastal 1985 Kushiros (asub Hokkaidō prefektuuri Kushiro allprefektuuris).
Koondisekarjäär.
Jaapani jalgpallikoondises mängis ta 2013. aastal 1 mängu.
Junya Tanaka

Junya Tanaka (jaapani keeles 田中 順也 "Tanaka Jun’ya"; sündinud 15. juunil 1987 Itabashis) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta aastatel 2012–2014 neli mängu.
Taishi Taguchi

Taishi Taguchi (jaapani keeles 田口 泰士 "Taguchi Taishi"; sündinud 16. märtsil 1991 Nahas) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta 2014. aastal kolm mängu.
Ryōta Morioka

Ryōta Morioka (jaapani keeles 森岡 亮太 "Morioka Ryōta"; sündinud 12. aprillil 1991 Jōyōs) on Jaapani jalgpallur, kes mängib poolkaitsjana Belgia kõrgliiga klubis Charleroi.
Koondisekarjäär.
Jaapani jalgpallikoondises debüteeris ta 2014. aastal.
Tatsuya Sakai

Tatsuya Sakai (jaapani keeles 坂井 達弥 "Sakai Tatsuya"; sündinud 19. novembril 1990 Fukuokas) on Jaapani jalgpallur, kaitsja.
Koondisekarjäär.
Jaapani jalgpallikoondises mängis ta 2014. aastal ühe mängu.
Yusuke Minagawa

Yusuke Minagawa (jaapani keeles 皆川 佑介 "Minagawa Yusuke"; sündinud 9. oktoobril 1991 Tachikawas) on Jaapani jalgpallur, ründaja.
Ta sündis aastal 1991 Tachikawas (asub Tōkyō prefektuuris).
Koondisekarjäär.
Jaapani jalgpallikoondises mängis ta 2014. aastal ühe mängu.
Shinzō Kōroki

Shinzō Kōroki (jaapani keeles 興梠 慎三 "Kōroki Shinzō"; sündinud 31. juulil 1986 Miyazakis) on Jaapani endine jalgpallur, ründaja.
Ta sündis 1986. aastal Miyazakis (Miyazaki prefektuuri pealinnas).
Koondisekarjäär.
Jaapani jalgpallikoondises on ta mänginud 16 mängu.
Mū Kanazaki

Mū Kanazaki (jaapani keeles 金崎 夢生 "Kanazaki Mū"; sündinud 16. veebruaril 1989 Tsus) on Jaapani jalgpallur, ründaja.
Koondisekarjäär.
Jaapani jalgpallikoondises on mänginud kuus mängu ja löönud ühe värava.
Tomoaki Makino

Tomoaki Makino (jaapani keeles 槙野 智章 "Makino Tomoaki"; sündinud 11. mail 1987 Hiroshimas) on Jaapani endine jalgpallur, kaitsja.
Koondisekarjäär.
Jaapani jalgpallikoondises on mänginud 22 mängu ja löönud 2 väravat.
Genki Haraguchi

Genki Haraguchi (jaapani keeles 原口 元気 "Haraguchi Genki"; sündinud 9. mail 1991 Kumagayas) on Jaapani jalgpallur, kes mängib ründava poolkaitsjana Saksamaa kõrgliigaklubis VfB Stuttgart ja Jaapani jalgpallikoondises.
Haraguchi alustas klubikarjääri 2008. aastal kodumaa kõrgliiga klubis Urawa Reds. Klubi põhikoosseisus mängis ta alates 2009. aasta hooajast. 2014. aastal liitus ta Saksamaa Bundesliga klubiga Hertha, kus mängis kuni 2018. aastani. Aastatel 2018–2021 mängis ta Hannover 96-s ja 2021–2023|klubi5=Union Berlinis. 2023. aasta jaanuaris sõlmis ta 18 kuu pikkuse lepingu Stuttgardiga. 
Koondisekarjäär.
Debüüdi Jaapani jalgpallikoondises tegi ta debüüdi 7. oktoobril 2011 sõprusmängus Vietnami vastu. Esimese värava lõi ta koondise särgis 11. juunil 2015 sõprusmängus Iraagi vastu.
2013. aastal kuulus ta Jaapani koondisse Ida-Aasia meistrivõistlustel, kus tuldi ka turniiri võitjaks.
2018. aasta maailmameistrivõistluste kaheksandikfinaalis viis ta Jaapani Belgia vastu teise poolaja alguses 1:0 juhtima, kuid Jaapan kaotas lõpuks mängu 2:3 ja langes välja.
2019. aasta Aasia meistrivõistluste teises alagrupimängus lõi ta värava Omaani vastu ja poolfinaalis Iraani vastu.
Kengo Kawamata

Kengo Kawamata (jaapani keeles 川又 堅碁 "Kawamata Kengo"; sündinud 14. oktoobril 1989 Saijōs) on Jaapani jalgpallur, ründaja.
Ta sündis aastal 1989 Saijōs (asub Ehime prefektuuris).
Koondisekarjäär.
Jaapani jalgpallikoondises on ta mänginud viis mängu ja löönud ühe värava.
Wataru Endō

Wataru Endō (jaapani keeles 遠藤 航 "Endō Wataru"; sündinud 9. veebruaril 1993 Yokohamas) on Jaapani jalgpallur, kes mängib kaitsva poolkaitsjana Inglise kõrgliiga klubis Liverpool ja Jaapani jalgpallikoondises.
Koondisekarjäär.
Jaapani jalgpallikoondises debüteeris Endō 2015. aastal. Koondisekarjääri esimese värava lõi ta 10. oktoobril 2019 MM-i valikmängus Mongoolia vastu. Ta on kuulunud Jaapani koondisse 2018. aasta maailmameistrivõistlustel ja 2019. aasta Aasia meistrivõistlustel.
Takuma Asano

Takuma Asano (jaapani keeles 浅野 拓磨 "Asano Takuma"; sündinud 10. novembril 1994 Komonos) on Jaapani jalgpallur, kes mängib ründajana Hispaania kõrgliigaklubis Mallorca.
Klubikarjääri alustas ta Sanfrecce Hiroshimas. 2015. aastal valiti ta Jaapani kõrgliiga J1 League'i hooaja uustulnukaks.
2016. aasta juulis sõlmis ta lepingu Arsenaliga, kuid klubi põhimeeskonnas ta kordagi ei mänginud. Ta oli laenul Saksamaa klubides, aastatel 2016–2018 VfB Stuttgardis ja seejärel hooajal 2018–2019 Hannover 96-s.
2019. aasta augustis sõlmis ta kolmeaastase lepingu Serbia kõrgliigaklubiga Partizan. Aastatel 2021–2024 mängis ta Saksamaa kõrgliigaklubis VfL Bochum.
2024. aasta juulis sõlmis ta kaheaastase lepingu Mallorcaga.
Ta kuulus Jaapani meeskonda 2016. aasta suveolümpiamängudel.
Jaapani rahvuskoondises tegi ta debüüdi 2015. aastal. Esimese värava lõi ta 3. juunil 2016 Kirin Cupi mängus Bulgaaria vastu. 2022. aasta maailmameistrivõistluste esimeses alagrupimängus lõi ta Saksamaa vastu Jaapani 2:1 võiduvärava.
Eelnõu

Eelnõu on enne selle õigusaktina vastuvõtmist riigiorganile või rahvale esitatud tekst (nimetatud ka projektiks).
Hiroki Fujiharu

Hiroki Fujiharu (jaapani keeles 藤春 廣輝 "Fujiharu Hiroki"; sündinud 28. novembril 1988 Higashiosakas) on Jaapani jalgpallur, kaitsja.
Koondisekarjäär.
Jaapani jalgpallikoondises on mänginud 3 mängu.
Yūki Mutō

Yūki Mutō (jaapani keeles 武藤 雄樹 "Mutō Yūki"; sündinud 7. novembril 1988 Zamas) on Jaapani jalgpallur, poolkaitsja.
Koondisekarjäär.
Jaapani jalgpallikoondises on mänginud 2 mängu ja löönud 2 väravat.
Shōgo Taniguchi

Shōgo Taniguchi (jaapani keeles 谷口 彰悟 "Taniguchi Shōgo"; sündinud 15. juulil 1991 Kumamotos) on Jaapani jalgpallur, poolkaitsja.
Koondisekarjäär.
Jaapani jalgpallikoondises on mänginud kaks mängu.
Kōki Yonekura

Kōki Yonekura (jaapani keeles 米倉 恒貴 "Yonekura Kōki"; sündinud 17. mail 1988 Chibas) on Jaapani jalgpallur, kaitsja.
Koondisekarjäär.
Jaapani jalgpallikoondises on ta mänginud kaks mängu.
Daiki Niwa

Daiki Niwa (jaapani keeles 丹羽 大輝 "Niwa Daiki"; sündinud 16. jaanuaril 1980 Kawachinaganos Ōsaka prefektuuris) on Jaapani jalgpallur, kaitsja.
Koondisekarjäär.
Jaapani jalgpallikoondises on ta mänginud kaks mängu.
Takumi Minamino

Takumi Minamino (jaapani keeles 南野 拓実 "Minamino Takumi"; sündinud 16. jaanuaril 1995 Izumisanos) on Jaapani jalgpallur, kes mängib ründava poolkaitsjana Prantsusmaa kõrgliigaklubis Monaco ja Jaapani jalgpallikoondises.
Klubikarjääri alustas Minamino Jaapani kõrgliiga J1 League klubis Cerezo Osaka, kus mängis aastatel 2012–2015. 2013. aastal valiti ta Jaapani kõrgliiga hooaja parimaks uustulnukaks.
Aastatel 2015–2020 mängis ta Austria kõrgliiga klubis Salzburgi Red Bull. Ta tuli Salzburgiga kuuel korral Austria meistriks ja võitis viiel korral Austria karika.
2020. aasta jaanuarist mängis ta Inglismaa Premier League'i klubis Liverpool. Ta oli esimene Jaapani mängija Liverpooli ajaloos. Esimese värava lõi ta klubi meeskonnas 29. augustil 2020 superkarikamängus Arsenali vastu. Esimese värava Inglismaa kõrgliigas lõi ta 19. detsembril 2020 mängus Crystal Palace'i vastu. Hooajal 2019–20 tuli ta Liverpooliga Inglismaa meistriks. 2021. aasta veebruaris läks ta hooaja lõpuni laenule Southamptonisse.
2022. aasta juunis sõlmis ta nelja-aastase lepingu Monacoga.
Koondisekarjäär.
2010. aastal oli Minamino Aasia alla 16-aastaste meistrivõistlustel viie väravaga turniiri suurim väravakütt. 2016. aastal tuli ta Jaapani koondisega Aasia alla 23-aastaste meistriks.
Debüüdi Jaapani rahvuskoondises tegi ta 13. oktoobril 2015 sõprusmängus Iraani vastu.
2019. aasta Aasia meistrivõistluste finaalis lõi ta värava Katari vastu, kuid Jaapan kaotas finaalmängu 1:3.
2016. aasta suveolümpiamängude jalgpalliturniiril kuulus ta Jaapani olümpiakoondisse.
Naoyuki Fujita

Naoyuki Fujita (jaapani keeles 藤田 直之 "Fujita Naoyuki"; sündinud 22. juunil 1987 Fukuokas) on Jaapani jalgpallur, poolkaitsja. Ta mängib Jaapani kõrgliiga klubis Cerezo Osaka.
Koondisekarjäär.
Jaapani jalgpallikoondises on mänginud ühe mängu.
Shū Kurata

Shū Kurata (jaapani keeles 倉田 秋 "Kurata Shū"; sündinud 26. novembril 1988 Takatsukis Ōsaka prefektuuris) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta 2015–2017 üheksa mängu ja lõi neis kaks väravat.
Poliitvang

Poliitvang (ka "meelsusvang") on isik, kes poliitilistel või maailmavaatelistel põhjustel on vahistatud.
"Poliitvangi" kohta on kasutusel palju definitsioone. Mõnikord on poliitvangi samastatud süümevangiga (inglise keeles "prisoner of conscience").
Lihaveis

Nuumveis ehk lihaveis (inglise "cattle for fattening, store animal" , "beef cattle") on liha saamiseks kasvatatav veis. 
Lihaveiseid kasvatatakse Eestis maastikuhoolduseks, liha tootmiseks ja aretuseks (tõukari)
Lihaveisekasvatus.
Lihaveise kasvataja peab tagama veisele stressivaba ja ohutu keskkonna. 
Vasikad võõrutatakse 6–10 kuu vanuselt, kaaluvad umbes 300 kilogrammi. Peale võõrutamist viiakse noorloomad karjamaale, kuni nad on 12–16 kuu vanused. Nuumatakse 4-6 kuud, kuni realiseerimiseni. 
Nad joovad päevas keskmiselt 41 liitrit vett. Söödetakse enamasti siloga, mõnel pool antakse lisaks heina. Jõusöödana antakse kas jahu või graanuleid. 
Lihaveised võivad elada aasta läbi väljas, kuid seaduse järgi peab olema veisel varjumise võimalus, näiteks katusealune või metsatukk. Samas peab olema tagatud ka inimese ohutus. 
Toodang.
Lihaveised realiseeritakse 18–22 kuu vanuselt. Realiseerimisel kaaluvad tavaliselt üle 450 kilogrammi. 
450-kilogrammisest veisest saab 200 kilogrammi veiseliha, tapasaagis on 45%. 
Tapajärgselt eraldatakse veri, pea, jalad ja nahk. Lihakeha säilitatakse külmkambris, kus rümp on riputatud rippteele tagajalgupidi. 
Tõud.
Eestis põhiliselt kasvatatavad lihaveisetõud on hereford (25%), aberdiin-angus (24%), limusiin (18%), simmental (11%), šarolee (8%), šoti mägiveis (8%) ja hele akviteen (4%). Sealjuures oli PRIA andmetel 2016. aasta alguses Eestis 66 379 lihaveist ja 2181 lihaveiste kasvatamisega tegelevat juriidilist isikut.
Peaprokurör

Peaprokurör (inglise "attorney general") on riigi tähtsaim prokurör, kes ühtlasi riiki õigusküsimustes.
Merilyn Merisalu

Merilyn Merisalu (sündinud 13. märtsil 1986) on eesti ajakirjanik, meediaõpetaja, toimetaja ja teatrikriitik.
Haridus.
Ta lõpetas 2002. aastal Pärnu-Jaagupi Keskkooli, 2005. aastal Pärnu Sütevaka Humanitaargümnaasiumi (hõbemedaliga) ja 2011. aastal Tartu Ülikooli (ajakirjandus ja kommunikatsioon). Tartu Ülikoolis õppis ta ajakirjanduse kõrval ka teatriteadust.
Töö.
Merisalu on töötanud ajakirjanikuna väljaannetes Pärnu Postimees , Tartu Ekspress , Draama ja Universitas Tartuensis . 
2013–2023 oli ta ajakirja Universitas Tartuensis peatoimetaja, aastast 2023 tegevtoimetaja. 
Tema artikleid, sh teatriarvustusi, on ilmunud näiteks Eesti Päevalehes, Postimehes , Tartu Postimehes . 
Teatriteaduse tudengina toimetas ta kahe hooaja jooksul Tallinna TV teatrisaadet "Elamus". 
Ta on ka meediaõpetaja ja -koolitaja, kuuludes MTÜ Noorte Meediaklubi liikmete hulka. Ta on raamatu "Sütevaka lood" (2020) üks põhiautoritest.
Tallinna Linnakohus

Tallinna Linnakohus oli Tallinnas tegutsev esimese astme kohus, mis tegeles tsiviil-, kriminaal- ja haldusasjadega.
Tallinna Linnakohus loodi Tallinna linnarajoonide rahvakohtute (Tallinna Kalinini Rajooni Rahvakohus, Tallinna Lenini Rajooni Rahvakohus, Tallinna Mererajooni Rahvakohus ja Tallinna Oktoobri Rajooni Rahvakohus) ühendamise teel 1. novembril 1991 Eesti Vabariigi Ülemnõukogu Presiidiumi 15.08.1991 seadlusega.
1. jaanuaril 2006 ühendati Tallinna Linnakohus ja Harju Maakohus ning uue asutuse nimeks sai Harju Maakohus.
Dalkurd FF

Dalkurd FF (ametlikult "Dalkurd Fotbollförening") on Rootsi jalgpalliklubi, mis asub Borlänges. Klubi asutasid 2004. aastal kurdi sisserändajad.
Euroopa Liidu sõjaline operatsioon Kesk-Aafrika Vabariigis

Euroopa Liidu sõjaline operatsioon Kesk-Aafrika Vabariigis (EUFOR RCA) on ÜRO mandaadiga Euroopa Liidu rahuvalvemissioon Kesk-Aafrika Vabariigi pealinnas Banguis. Missiooni eesmärk on riiki stabiliseerida pärast mitmeaastast sisekonflikti. Missiooni osas jõuti kokkuleppele 2014. aasta jaanuaris ning esimene operatsioon algas sama aasta aprillis.
Taustainfo.
2012. aastal puhkesid Kesk-Aafrika Vabariigis siseriiklikud konfliktid, mis sundisid kristlasest presidenti François Bozizéd 2013. aasta märtsis tagasi astuma. Tema järel sai presidendiks muslimitest koosneva liidu Séléka juht Michel Djotodia, kes astus tagasi 2014. aasta jaanuaris. ÜRO Pagulaste Ülemvoliniku Ameti sõnul on naaberriikidesse põgenenud 37 000 inimest ning riigis on ümber asunud 173 000 inimest.
Upytė

Upytė on küla (endine alev) Leedus Panevėžysi rajoonis, Upytė valla halduskeskus. Küla asub Krekenava regionaalpargi territooriumil.
Külas on põhikool ja raamatukogu. Upytės asub Leedu Põllumajandusinstituudi Upytė katsejaam, kus tegeletakse hariliku lina (nii kiu- kui ka õlilina) uurimisega. Külas asuvad Upytė geomorfoloogiline (asub Upytė paisjärve ümbruses) ja kultuurilooline kaitseala (viimane on loodud kaitsmaks Upytė alevi ajaloolist asukohta Augustava külas, Upytė mõisakompleksi ja linnamäge. Sealne kirik valmis aastal 1858.
Ajalugu.
Küla on esimest korda mainitud aastal 1208. Arvatakse, et seal asus žemaitide Upytė muinasmaakonna keskus. Taas mainit asulat aastal 1258 ("Opiten"). XIV sajandil, mil Žemaitija Saksa ordule kuulus, asus seal ordulinnus. Aastail 1367, 1368 ja 1378 laastasid ordu väed küla ümbrust.
Hiljem sai Upytėst alev. Asula oli aastail 1564–1566 maakonna keskuseks. Enne seda asus maakonna halduskeskus Krekenavas, seejärel viidi see aga üle Panevėžysi, nii et sealne maakond oli Panevėžysi maakonna eelkäijaks. Aastail 1558–1582 ja 1655–1661 laastasid alevit rängalt sõjad. Aastal 1595 ehitati alevisse esimene kirik, mis kuulus kalvinistidele. Esimene katoliku kabel ehitati alevisse aastal 1742.
XVIII sajandil asusid alevisse elama vanausulised. Aastal 1858 valmis kabeli asemele praegune kirikuhoone, aga aastal 1878 sai sellest kihelkonnakirik. Aastaks 1885 oli asulasse jäänud vaid 14 elanikku. Nõukogude ajal rajati külla katsejaam.
Peterburi Sankta Katarina kirik

Peterburi Sankta Katarina kirik on luteri kirik Venemaal Peterburis, tuntud ka kui Peterburi rootsi kirik. Korrapäraselt peetavad jumalateenistused toimuvad rootsi, vene, inglise ja korea keeles. Kõrvalmajas asub Rootsi peakonsulaat.
Kiriku läheduses asuvad veel Sankt-Petri-Kirche (kutsutakse ka saksa kirikuks) ja Pyhä Maria kirik (kutsutakse ka soome kirikuks).
Ajalugu.
1745. aastal lõid soome ja rootsi kogudused lahku, soome kogudus jäi oma praegusesse asukohta (Peterburi Püha Maria kirik), rootsi kogudus püstitas uue hoone.
Koguduse liikmete hulgas on olnud Nobeli ja Lidvalli suguvõsade liikmeid, juveliir Fabergé. Kirikus laulatati tulevane Soome riigihoidja ja president Carl Gustaf Emil Mannerheim.
Aastatel 1934–1993 oli kiriku juures asuva koguduse tegevus peatatud. Enne kogudusele tagastamist tegutses kiriku ruumides laste ja noorte spordikool.
1745. aastal lõid rootsi ja Peterburi Püha Maria kiriku soome kogudused lahku
Operatsioon Raev Mägedes

NATO juhitud Operatsioon Raevukas Mägi algas 2006. aasta 16. septembril. Sellele eelnes Operatsioon Meduus. Raevuka Mäega taheti Afganistani idaprovintsidest eemaldada Ţālebāni mässulised ja luua keskkond, kus oleks võimalik juhtida taastusprojekte, näiteks koole, haiglaid ja kohtumaju. 
Pärast operatsioonil NATO vägede käest tugevalt lüüa saamist otsustas Ţālebān NATO peakomandöri James L. Jonesi ja Kanada kaitseministri Gordon O'Connori sõnul keskenduda otsese sõdimise asemel muudele lahingvõtetele, näiteks improviseeritud lõhkeainetele. Jones väitis, et operatsiooni piirkonnas oopiumi laialdane tootmine muutis mässajaid vägivaldsemaks.
Kanadalaste jätkub sõdimine Panjwaiis.
Pärast Operatsioon Meduus võimsate lahinguoperatsioonide lõppu alustasid Kanada väed taastusprojekte, ent äge vastupanu nende tegevusele jätkus. Kanada väed alustasid hüüdnimega ,haripunkt" tee taastamist, mis algas Panjwaiist ning lõppes Kandahāri linna ääres. Ţālebān jätkas rünnakuid nii Panjwaiis kui ka Kandaharis varitsustega, improviseeritud lõhkeainetega ja enesetapupommidega. Rünnakute tõttu hukkus nii Kanada kui ka Ameerika sõdureid.
Mardileib (film)

"Mardileib" on Jaan Krossi raamatu (stsenaariumi) järgi tehtud Tallinnfilmi 1971. aasta nukufilm.
Sündmustik.
Sündmustik toimub 1441. aastal Tallinnas ning kirjeldab linnalegendi – martsipani avastamist. Sapihaige raehärra Kalle pidi apteeker Johannilt saama tõhusat ja kallihinnalist rohtu mitridaatsiumi – tingimusel, et seda rohtu sööb ka õpipoiss Mart. Kuna apteeker polnud aevastamise tõttu võimeline mitridaatsiumi valmistama, segas õpipoiss Mart ise rohu kokku, kuid ta otsustas kõik kibedamaitselised komponendid asendada magusatega. Haige tervenes, piiskop pani Mardi magusale leivale nimeks martsipan ja Mart kosis raehärra tütre.
Tallinna Politseiprefektuur

Tallinna Politseiprefektuur oli Eesti Politsei territoriaalne politseiprefektuur, mis tegutses aastatel 1990–2003. 
Põhimääruse järgi oli Tallinna Politseiprefektuuri tööpiirkond Tallinna linna territoorium ning Tallinna sadama akvatooriumis olevad laevad. 
Tallinna Politseiprefektuuri prefektid.
Politseiprefektuuri juhtis politseiprefekt. Politseiprefekt, politsei abiprefekt, majandus-, kriminaal-, väli- ja liikluspolitsei komissar ja territoriaalsete politseijaoskondade komissarid moodustasid politseiprefektuuri juhtkonna.
Tallinna Politseiprefektuuri struktuuriüksused.
Tallinna PP funktsionaalsed üksused.
1990. aasta Politseiprefektuuri põhimääruse kohaselt olid politseiprefektuuris järgmised teenistused ja üksused: kriminaal-, majandus-, väli- ning liikluspolitsei-, korrapidamis-, teabe- ja majandusteenistus, kantselei, raamatupidamine, kaadrigrupp, sidegrupp ja arestimaja.
Tallinna Politseiprefektuuri funktsionaalsed struktuuriüksused olid:
Tallinna Politseiprefektuuri territoriaalsed struktuuriüksused olid politseiosakonnad.
Tallinna Politseiprefektuuri territoriaaljaoskonnad.
1996. aasta Tallinna politseiprefektuuri uue põhimääruse kohaselt loodi linna neli suurt osakonda ja hulk konstaablipunkte.
2004. aasta. 1. jaanuarist moodustati Tallinna Politseiprefektuuri ja Harju Politseiprefektuuri baasil uus politseiprefektuur: Politsei- ja Piirivalveameti Põhja Politseiprefektuur.
Narva Prefektuur

Narva Prefektuur oli 1926–1927 ja 1932–1940 Narvas tegutsenud politseiprefektuur. 1940 oli Narva Prefektuur üks üheksast Eesti ala politseiprefektuurist. Aastail 1927–1932 oli Narvas Viru-Järva prefektuuri abiprefekt. 
Prefektuuri piirkonda kuulusid Narva linn ühes Narva-Jõesuu linnaosaga, Jõhvi linn ning Viru maakonnast: Alutaguse, Erra, Illuka, Jõhvi, Kohtla, Lüganuse, Maidla, Mäetaguse, Narva, Piiri, Raja, Tudulinna, Tärivere, Vaivara ja Vasknarva vallad. Prefekti asukoht oli Narvas.
Prefekt oli ka samanimelise kodanliku õhukaitse ringkonna juht.
Kriminaalkomissar
Tegevuspiirkond.
Tegevuspiirkond, 1939. aastal: